EkBass/fiwiki-20250220-pages-articles huggingface dataset:
Tonttu Toljanterin tarinoita

Tonttu Toljanterin tarinoita on vuonna 1999 Yle TV2:n tuottama suomalainen lastenohjelma, jota esitettiin 1. marraskuuta 1999 – 3. tammikuuta 2000. Ohjelma on esitetty uusintana 1. joulukuuta 2001 – 30. joulukuuta 2001, 23. joulukuuta 2005 - 6. tammikuuta 2006 ja 17. joulukuuta 2018 – 28. joulukuuta 2018. Ohjelman nimikkohenkilöä Tonttu Toljanteria näyttelee Kunto Ojansivu. Sarja on julkaistu VHS:nä vuonna 1999 nimellä Pikku Kakkosen parhaat Tonttu Toljanterin parhaat. Yleisradio julkaisi sarjan DVD:llä 19. lokakuuta 2011. Sarja on julkaistu tuon jälkeen kahdessa boxissa. Hilda Häkkyrän ensiesiintyminen oli jaksossa Näkymättömyyskone (29.11.1999). == Juoni == Tonttulassa ei tultaisi millään toimeen ilman fiksuinta ja ahkerinta tonttua: Toljanteria! Näin taitaa ajatella ainakin tämä omasta mielestään tuhattaituri. Muu Tonttulan väki: Joulupukki, Joulumuori, Lääkäri Lettu, Viänäne, Hilda Häkkyrä, Sähkömiestonttu, Himmelitonttu sekä Tietokonepääte ovat toisinaan aivan eri mieltä. Mutta kukapa voisi tosissaan suuttua tälle hyväsydämiselle ja niin hellyttävälle toilailijalle. Ja sattuuhan sitä välillä itse Joulupukillekin kaikenlaista. == Näyttelijät == === Tekijät === * Käsikirjoitus: Annukka Kiuru * Musiikki: Jarmo Nivala, Jukka Pääkkönen, Harri Tavinen ja Timo Väätänen * Koreografia: Satu Siikanen * Ohjaus: Olli Mononen * Henkilöohjaus: Kunto Ojansivu * Kuvaus: Ari Koski * Äänitys: Antti Siren * Naamiointi: Anu Leppäaho * Puvustus: Eija-Riitta Alhainen * Graafikko: Markku Lyytinen * Tuotanto: Yle Lapset, 1999 == Jaksot == Jakso Nimi Ensiesitys 1. uusinta 2. uusinta 3. uusinta 1\. Möröt piiloon 1.11.1999 1.12.2001 23.12.2005 17.12.2018 2\. Toljanterin kasvupyrähdys 8.11.1999 2.12.2001 25.12.2005 18.12.2018 3\. Apua, housut palaa! 15.11.1999 8.12.2001 26.12.2005 19.12.2018 4\. Puhuvat nuket 22.11.1999 9.12.2001 27.12.2005 20.12.2018 5\. Näkymättömyyskone 29.11.1999 15.12.2001 28.12.2005 21.12.2018 6\. Viänänen rakastuu 6.12.1999 16.12.2001 29.12.2005 25.12.2018 7\. Toljanteri sairastuu 13.12.1999 22.12.2001 30.12.2005 26.12.2018 8\. Hyvät tavat kaunistavat 20.12.1999 23.12.2001 31.12.2005 27.12.2018 9\. Uusi vuosi Tonttulassa 27.12.1999 29.12.2001 2.1.2006 10\. Joulun loppu Loppiainen 3.1.2000 30.12.2001 6.1.2006 28.12.2018 Vuoden 2018 uusintakierroksella ei esitetty jaksoa Uusi vuosi Tonttulassa sen sisällön liiallisen aikasitovuuden takia. ==Lähteet== == Aiheesta muualla == * Yle Areena: Tonttu Toljanterin tarinoita Luokka:1990-luvun suomalaiset lastenohjelmat Luokka:2000-vuosikymmenen suomalaiset lastenohjelmat Luokka:2010-luvun suomalaiset lastenohjelmat Tarinoita
Guy Fawkes -naamari

Guy Fawkes -naamari on Anonymous-aktivistiryhmän käyttämä naamari. Sarjakuvaromaani V niin kuin verikosto (1982–1985) ja siihen perustuva elokuva V niin kuin verikosto (2005) tekivät naamarin laajalti tunnetuksi. Löyhän ryhmän muodostaneet aktivistit pukeutuvat naamariin ”yhtenä äänenä” ja samanhenkisenä kollektiivina. Guy Fawkes -naamari yhdistettiin Anonymous- aktivisteihin ensimmäisen kerran projekti Chanologian aikana, jossa arvosteltiin skientologiaa. Naamari itsessään esittää 1600-luvun alussa elänyttä englantilaista roomalaiskatolista terroristia Guy Fawkesia. Naamari esittää hymyilevää miestä, jolla on ylöspäin kaartuvat mustat viikset ja kapea pujoparta. Naamari on yleensä valkoinen tai vaaleankeltainen, joskus vaaleanvihreä. == Tausta == Guy Fawkes -naamarin juuret ulottuvat vuosisatojen taakse. Naamarin sanotaan muistuttavan niin sanottuun ruutisalaliittoon osallistuneen Guy Fawkesin kasvoja. Hän vastusti roomalaiskatolilaisten vainoja Englannissa. 1800-luvulla naamareita puettiin vielä Guy Fawkesin ja ruutisalaliiton muistoksi, erityisesti Guy Fawkesin yönä. 1900-luvulla Guy Fawkesin ja naamareiden yhteys oli haalistunut. Naamari oli suosittu Britanniassa ja V niin kuin verikosto -sarjakuvan ansiosta naamari tuli tunnetummaksi päähahmon ”V:n” pukeuduttua siihen totalitarismin vastaisessa taistelussa. V niin kuin verikosto -elokuvan ja projekti Chanologian ansiosta naamari tuli kansainvälisesti tunnetummaksi. Nykyisin naamari liitetään ennemmin V niin kuin verikosto -teoksen sankariin kuin itse Guy Fawkesiin. == Naamarin tunnetuksi tuleminen == Projekti Chanologiassa skientologista kirkkoa kritisoineet aktivistit käyttivät naamareita salatakseen henkilöllisyytensä. Tapauksen jälkeen naamarista tuli aktivistien symboli, jota on käytetty erilaisissa mielenosoituksissa, joissa vastustetaan väärinkäytöksiä, diktatuuria, kapitalismia ja puolustetaan ihmisoikeuksia ja vapautta. Naamareita on käytetty esimerkiksi Occupy-mielenosoitusten ja arabikevään yhteydessä. Saudi-Arabia ja Bahrain ovat kieltäneet naamarien käytön. == Lähteet == Luokka:Naamarit
Urho Seitola

Urho Wilhelm Seitola (synt. Frimodig, 31\. toukokuuta 1886 Hamina – 22. maaliskuuta 1949 Hamina ) oli suomalainen suojeluskuntaupseeri. Sotilasarvoltaan hän oli luutnantti. Seitola toimi vuosina 1917–1918 Sakkolan nimismiehenä. Joulukuussa 1917 hänet valittiin Karjalankannaksella niin sanotun Pyhäjärven kahakan seurauksena perustetun suojeluskuntajärjestön Yhdeksän pitäjän liiton päälliköksi. Sisällissodan alkupäivinä Seitola oli mukana Viipurin seudun suojeluskuntalaisten tekemällä Venäjänsaaren retkellä ja osallistui punaisten kanssa käytyihin neuvotteluihin venäjänsaarelaisten edustajana yhdessä Uno Sereniuksen kanssa. Hän osallistui myös Kämärän taistelun sotatoimiin. Vuodesta 1927 lähtien Seitola toimi poliisikomissaarina Käkisalmessa. Jatkosodan aikana Seitola kirjoitti kolme Sotilaspojille tarkoitettua näytelmää ja julkaisi myös yhden lastenkirjan. Hänen poikansa oli nuortenkirjailija Kaarle Seitola. == Teokset == * * == Lähteet == Luokka:Suomen sisällissodan valkoiset Luokka:Suomalaiset lasten- ja nuortenkirjailijat Luokka:Vuonna 1886 syntyneet Luokka:Vuonna 1949 kuolleet
Firepower

__NOTOC__ Firepower on brittiläisen heavy metal -yhtye Judas Priestin kahdeksastoista studioalbumi, joka julkaistiin 9. maaliskuuta 2018. Se on ensimmäinen albumi sitten vuoden 1988 albumin Ram It Down, jolla tuottajana toimii Tom Allom, ja ensimmäinen, jolla mukana on myös Andy Sneap. Albumin julkaisua seuraa Pohjois-Amerikan kiertue. == Kappaleet == == Kokoonpano == === Yhtye === * Rob Halford – laulu * Glenn Tipton – kitara * Richie Faulkner – kitara * Ian Hill – basso * Scott Travis – rummut === Tuotanto === * Tom Allom – tuotanto * Andy Sneap – tuotanto * Mike Exeter – äänittäjä * Claudio Bergamin – kuvitus == Arvostelut == * Imperiumi: 8½/10Judas Priest Firepower Viitattu 6.8.2021. * Kaaoszine: 8½/10Tulivoimainen kokonaisuus – arviossa Judas Priestin uutuusalbumi ”Firepower” Viitattu 6.8.2021. * Keskisuomalainen: 3/5Levyarvio: Judas Priest tarjoaa takuuvarmaa tuuttausta Viitattu 6.8.2021. * Metalliluola: 8/10Judas Priest – Firepower (2018) Viitattu 6.8.2021. * Soundi: Levyarvio: Iloitkaa, klassisen heavy metalin ystävät! Firepower on verevintä Judas Priestiä pitkään, pitkään aikaan Viitattu 6.8.2021. == Lähteet == == Aiheesta muualla == * * Luokka:Vuoden 2018 albumit Luokka:Judas Priestin albumit
Kullervo (Palsa)

Kullervo on Kalervo Palsan Kalevala-aiheinen öljymaalaus vuodelta 1983.Osa lähteistä ilmoittaa vuodeksi 1984. Se on eräs Palsan tunnetuimpia töitä. Maalauksesta on olemassa myös varhaisempi vesiväriversio vuodelta 1972Jyrki Siukonen: Hirttoköysi ja filosofia – Kalervo Palsan uhma ja ylistys Tahiti 4/2013 (31.12.2013). Taidehistorian seura. Viitattu 5.1.2018.. Maalauksessa puunoksaan alastomana hirtetty tai hirttäytynyt Kullervo kaivertaa puun runkoon. Teoksen löyhänä innoittajana on Väinö Blomstedtin vuonna 1897 samasta aiheesta maalaama temperamaalaus Episodi Kalevalasta: Kullervo kaivertaa tammen runkoon, mutta Palsa lisäsi omaan versioonsa useita rujoja ja irvokkaita yksityiskohtia. Palsan Kullervo käyttää kaivertamiseen puukoksi muuttunutta penistään ja hänen kaivertamansa lause ”Maailma on voimakkaiden kiertopalkinto” on lainaus Adolf Hitleriltä.Adriaan van der Hoeven: ”Kullervon kirous ja kosto”, s. 53 teoksessa Pinx – maalaustaide Suomessa: Suuria kertomuksia. Weilin+Göös 2001. Vuoden 1972 versiossa sen tilalla on Mussolinin nimiin merkitty lainaus ”Teko käy aina ennen sääntöä”.Kullervo (vuoden 1972 versio) Kansallisgalleria. Alaston hirttäytynyt mies ja peniksen epätavanomainen käyttö ovat aiheina myös Palsan toisessa tunnetussa maalauksessa Vapautuminen. Hirttäytymisen teema esiintyy Palsan useissa muissakin töissä. Kullervon molemmat versiot siirtyivät valtion taidemuseon kokoelmiin lahjoituksina vuonna 1999 osana Maj-Lis Pitkäsen taidekokoelmaa.Kullervo (vuoden 1983 versio) Kansallisgalleria. Ne ovat nykyään nykytaiteen museo Kiasmassa Helsingissä. ==Lähteet ja huomautukset== Luokka:Kalervo Palsan maalaukset Luokka:Kalevala taiteessa
Tim Scott

Timothy Eugene Scott (s. 19. syyskuuta 1965 North Charleston, Etelä-Carolina) on yhdysvaltalainen republikaanipoliitikko. Hän on toiminut Etelä-Carolinan edustajana Yhdysvaltain senaatissa tammikuusta 2013 lähtien, jolloin hänet nimitettiin eronneen senaattori James DeMintin paikalle. Scottista tuli näin ensimmäinen afroamerikkalainen senaattori vanhasta etelästä yli sataan vuoteen. Etnisestä taustastaan huolimatta Scott ei ole halunnut liittyä kongressissa afroamerikkalaisten etuja ajavaan Congressional Black Caucus -ryhmään. Vuonna 2014 pidetyissä täytevaaleissa Scott valittiin jatkamaan senaattorina DeMintin kauden loppuun 2017 saakka. Tämän jälkeen Scott valittiin ensimmäiselle täydelle senaattorinkaudelleen, ja hänet on valittiin uudestaan vuonna 2022. Aiemmin Scott on toiminut Charlestonin piirikunnan valtuustossa (1995–2008), Etelä-Carolinan osavaltionkongressin alahuoneessa (2009–2010) ja Yhdysvaltain edustajainhuoneessa (2011–2013). == Lähteet == == Aiheesta muualla == * Tim Scottin viralliset kotisivut Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1965 syntyneet Luokka:Elävät henkilöt Luokka:Afroamerikkalaiset
Sykloni Debbie

Sykloni Debbie oli Australian alueen voimakkain trooppinen hirmumyrsky sitten vuoden sykloni Quangin. Se rantautui Queenslandin rannikolle 28. maaliskuuta 2017 luokan 4 myrskynä. Trooppinen matalapaine tunnistettiin ensi kerran 22. maaliskuuta Papua-Uuden-Guinean kaakkoispuolella, josta se ajelehti etelään ja nimettiin 25. maaliskuuta Debbieksi. Moottorivioista kärsineet Australian laivaston alukset HMAS Canberra ja HMAS Adelaide olivat korjattavina, minkä vuoksi ne eivät voineet osallistua avustusoperaatioon. Niiden sijasta pelastustöihin lähetettiin HMAS Choules. == Lähteet == Luokka:Luonnonmullistukset Australiassa Debbie Luokka:Vuoden 2017 luonnonmullistukset
Johannes Brost

Edvard Johannes Brost Forssell (25. syyskuuta 1946 Tukholma – 4. tammikuuta 2018 Lund) oli ruotsalainen näyttelijä, joka esiintyi teatterissa, televisiossa ja elokuvissa. Hänet muistetaan varsinkin televisiosarjasta Varustamo. Hän työskenteli 1970-luvulla myös Åbo Svenska Teaterissa. Hänelle myönnettiin parhaan miespääosan Guldbagge-palkinto vuonna 2013 elokuvasta Avalon. Brost osallistui keväällä 2017 Ruotsin Tanssii tähtien kanssa -ohjelmaan Let's dance. Hän kuoli syöpään tammikuussa 2018. ==Lähteet== ==Aiheesta muualla== *Johannes Brostin muistokirjoitus Helsingin Sanomissa. Luokka:Parhaan miespääosan Guldbagge-palkinnon saajat Luokka:Vuonna 1946 syntyneet Luokka:Vuonna 2018 kuolleet Luokka:Ruotsalaiset näyttelijät
Pentti Aallonen

Pentti Antero Aallonen (24. toukokuuta 1942 Lahti – 26. joulukuuta 2015 Lahti)Kuolinilmoitus, Etelä-Suomen Sanomat 17.1.2016, s. 18 oli suomalainen lentopalloilija. Aallonen pelasi lentopallon SM-sarjassa Lahden Kimmossa vuosina 1959–1983 yhteensä 392 sarjaottelua. SM-kultaa hän voitti vuosina 1960, 1962 ja 1964 sekä lisäksi viisi SM-hopeaa ja neljä SM-pronssia. Maajoukkueessa Aallonen pelasi 153 maaottelua vuosina 1962–1971. MM- kisajoukkueessa hän oli vuosina 1962, 1966 ja 1970 sekä EM-kisajoukkueessa vuosina 1963, 1967 ja 1971. PM-kisoissa hän voitti kultaa vuosina 1962, 1964, 1966, 1968 ja 1970. Urheilutoimittajain Liitto valitsi Aallosen vuoden lentopalloilijaksi vuosina 1963, 1964, 1968, 1970 ja 1971.Kauden parhaat kautta aikojen (pdf) Suomen Lentopalloliitto. Viitattu 5.1.2017 Suomen Lentopalloliitto valitsi hänet vuonna 1995 kaikkien aikojen parhaaksi suomalaiseksi mieslentopalloilijaksi ja vuonna 2016 ensimmäisten joukossa suomalaisen lentopallon Hall of Fameen. Pentti Aallosen vaimo Raili (o.s. Silvennoinen) ja veli Juhani olivat myös lentopalloilijoita ja lajin Suomen mestareita. Aallosen tytär Anne oli tennispelaaja ja lajin moninkertainen Suomen mestari. ==Lähteet== Luokka:Suomalaiset lentopalloilijat Luokka:Vuonna 1942 syntyneet Luokka:Vuonna 2015 kuolleet
Samppa P. Asunta

Samppa Pellervo Asunta (s. 1936Virsikirjan tekijät elossa olevat (Word- tiedosto) Suomen evankelis-luterilainen kirkko. Viitattu 8.10.2018.) on suomalainen kirkkoherra, laulujen sanoittaja ja suomentaja. Asunta on ollut Ruoveden seurakunnan kirkkoherra.Sotaveteraanilehti s. 20 ==Lähteet== Luokka:Suomen evankelis-luterilaisen kirkon papit Luokka:Suomalaiset sanoittajat Luokka:Suomentajat Luokka:Suomalaiset virsirunoilijat Luokka:Vuonna 1936 syntyneet Luokka:Elävät henkilöt
Djélébou

Djélébou on maalaiskunta Kayesin alueen Kayesin piirissä Malissa. Sen keskuskylä Aourou sijaitsee Djéléboujoen varrella noin 65 kilometriä Kayesista pohjoiseen. Kunnassa on 23 600 ja keskuskylässä 5 000 asukasta (vuonna 2009). ==Maantiede ja ilmasto== Djéléboun kunnan pinta-ala on 908,6 neliökilometriä. Se rajoittuu pohjoisessa Kayesin piirin Karakoron, idässä Koussanén ja etelässä Bangassin ja Guidimakan Keri-Kaffon kuntiin sekä lännessä Mauritaniaan.Monographie, s. 12. Alue on etupäässä tasankoa, joka rajoittuu idässä kohoavaan ylänköön. Tärkein vesistö on noin neljän kuukauden ajan virtaava Djélébou, joka laskee Mauritanian rajan muodostavaan Senegalin sivujokeen Karakoroon. Kasvillisuus on ihmisen toiminnasta kärsinyttä savannia.Monographie, s. 13–15. Seutu kuuluu Sahelin vyöhykkeeseen. Vuotuinen sademäärä on 400–600 millimetriä. Sadekausi kestää kesäkuusta lokakuuhun ja kuiva kausi marraskuusta toukokuuhun. Sadekauden keskilämpötila on noin 25 ja harmattan-tuulen leimaaman kuivan kauden 40–45 astetta.Monographie, s. 13. ==Asutus== Entisestä Aouroun arrondissementista vuonna 1996 erotettuun kuntaan kuuluu 11 kylääMonographie, s. 15.. Asukkaista yli 90 % on soninkeja. Lisäksi on fulbeja, maureja ja bambaroita. Vallitseva uskonto on islam.Monographie, s. 34–35. ==Liikenne, talous ja palvelut== Kunnan liikenneyhteydet ovat heikot. Kuivana aikana on autoliikennettä Kayesiin ja Mauritaniaan.Monographie, s. 53. Seudun pääelinkeino on maatalous. Tärkeimmät viljelykasvit ovat durra, maapähkinä, lehmänpapu ja maissi. Puutarhaviljely tuottaa vihanneksia ja juureksia. Karjanhoito perustuu laiduntamiseen ja transhumanssiin. Kotieläimiä ovat naudat, lampaat, vuohet, hevoset, aasit ja siipikarja. Lisäksi hyödynnetään metsiä ja harjoitetaan pienimuotoista kaupankäyntiä.Monographie, s. 40–51. Kunnassa toimii kymmenen alakoulua, kuusi yläkoulua ja viisi koraanikoulua (vuonna 2008). Noin 80 % alakouluikäisistä saa jonkinlaista opetusta. Terveydenhuolto käsittää neljä terveyskeskusta ja joukon muita alimman tason palveluja, jotka koulujen tavoin ovat usein maastamuuttajien rahoittamia. Suurimmat terveysongelmat ovat malaria, iho- ja hengityselinsairaudet, ripuli ja aliravitsemus.Monographie, s. 32–33, 55–65. Vesihuolto käsittää periaatteessa riittävän määrän kaivoja, porakaivoja ja vesijohtoja, mutta monet turvautuvat silti heikkolaatuisiin vesilähteisiinMonographie, s. 35–36.. ==Lähteet== * ===Viitteet=== Luokka:Kayesin piiri Luokka:Malin kunnat
Argentiinan kansalliskirjasto

Argentiinan kansalliskirjasto () on Buenos Airesin kaupungissa toimiva Argentiinan kansalliskirjasto. Kansalliskirjaston perusti Mariano Moreno Argentiinan itsenäistyttyä vuonna 1810 alkujaan Buenos Airesin yleiseksi kirjastoksi. Vuonna 1884 kirjasto nimettiin Argentiinan kansalliskirjastoksi. Kirjaston betonibrutalismia edustava päärakennus on arkkitehtien Clorindo Testa, Francisco Bullrich ja Alicia Cazzaniga suunnittelema. Se suunniteltiin vuonna 1961, ja rakennettiin vuosina 1962-1992. ==Lähteet== == Aiheesta muualla== *The 5 Most Beautiful Libraries In Buenos Aires, Argentina (theculturetrip.com) Luokka:Buenos Airesin rakennukset ja rakennelmat Luokka:Kansalliskirjastot Luokka:Etelä-Amerikan kirjastot
Irakin kansalliskirjasto ja -arkisto

Irakin kansalliskirjasto ja -arkisto (, , lyh. INLA) on Irakin pääkaupungissa Bagdadissa toimiva kansalliskirjasto ja -arkisto. Merkittävä osa Irakin kansalliskirjaston ja -arkiston arvokkaimmista kokoelmista varastettiin sekasorron aikana tai tuhoutui esimerkiksi kirjastorakennuksen tulipalossa Irakin sodan aikana huhtikuuhun 2003 mennessä, kun erityisesti Yhdysvallat ja Britannia syöksivät sotatoimillaan Saddam Husseinin hallinnon pois vallasta. Esimerkiksi vuoteen 2013 mennessä vain 200 vuoden 2003 kaaoksessa kadonnutta 3 000 harvinaisesta kirjasta on saatu palautettua tai kunnostettua takaisin. Sittemmin Irakin kansalliskirjastolle ja -arkistolle on rakennettu myös uusia tiloja. YK:n erityisjärjestö Unescon mukaan Irakin aikuisväestön (yli 15-vuotiaat) lukutaito romahti vuosituhannen vaihteen arvosta yli 30 prosenttia matalammalle tasolle vuoteen 2013 mennessä, jolloin lukutaitoisia ja oli vain 43,7 prosenttia maan väestöstä. ==Lähteet== Luokka:Bagdad Luokka:Irakin rakennukset ja rakennelmat Luokka:Kansalliskirjastot Luokka:Aasian kirjastot Luokka:Kansallisarkistot
Tulta ja tuhoa

Tulta ja tuhoa – Donald Trump Valkoisessa talossa (Fire and Fury: Inside the Trump White House) on vuonna 2018 julkaistu toimittaja Michael Wolffin kirjoittama Donald Trumpin presidenttikampanjaa ja hänen persoonaansa käsittelevä paljastuskirja. Wolff kertoo haastatelleensa kirjaansa varten yli 200 Valkoisen talon henkilökuntaan ja Trumpin lähipiiriin kuuluvaa henkilöä sekä Trumpia itseään. Kirjan kustantaja myi muutamille yhdysvaltalaislehdille oikeuden julkaista sen ensimmäisiä lukuja jo ennen, kuin se varsinaisesti tuli myyntiin. Kirjan lukujen paljastukset aiheuttivat kohun, jonka seurauksena Trumpin lakimiehet yrittivät estää kirjan julkaisemisen. Kohun vuoksi kustantaja Henry Holt & Co päätti aikaistaa kirjan julkaisua, ja siksi Tulta ja tuhoa julkaistiin aiemmin kaavaillun tammikuun 9. päivän sijaan 5. tammikuuta 2018. Trump uhkaili oikeustoimilla myös kirjaa varten haastatteluja antanutta entistä strategiapäällikköään Steve Bannonia, jota hän syytti vaitiolovelvollisuuden rikkomisesta. Tammi on julkaissut kirjasta suomennoksen nimellä Tulta ja tuhoa. == Lähteet == Luokka:Vuoden 2018 kirjat Luokka:Yhdysvaltalaiset tietokirjat Luokka:Kirjat politiikasta
The Aeon

The Aeon on oululainen, vuonna 2015 perustettu dark folk -yhtye, joka nojaa musiikissaan pitkälti akustisiin instrumentteihin ja esoteeristen runoilijoiden lyriikoihin. Yhtyeen nimi tulee muinaiskreikan sanasta aion (αίών), joka tarkoittaa ajanjaksoa ja maailmankautta. == Biografia == Yhtye koottiin alun perin Oulun ylioppilasteatterin Suuri Peto! -näytelmää varten. Näytelmässä The Aeon esitti Tuukka Tyvelän Aleister Crowleyn runoihin säveltämiä kappaleita. Suuri Peto! oli filosofi, maagikko, esoteerikko ja okkultisti Crowleyn osittain fiktiivinen elämäkerta. Sen käsikirjoitti ja ohjasi Toni Kandelin yhdessä Heidi Maria Huotarin kanssa. Esityskauden päätyttyä bändi päätti jatkaa esiintyvänä ja levyttävänä ryhmänä. Näytelmän jälkeen yhtye vetäytyi levyttämään ensimmäistä levyään Songs of the Great Beast Kempeleen Wolfbeat Studiosin tiloihin. Levylle valikoitui seitsemän näytelmässä esitettyä kappaletta. The Aeon solmi äänitetyn levyn pohjalta sopimuksen Luova Recordsin kanssa, ja se julkaistiin kiirastorstaina 13.4.2017. Vesa Ranta ohjasi levyn kappaleen "The Bornless One" pohjalta musiikkivideon. Levy sai lehdistössä kriitikoilta lämpimän vastaanoton. Desibeli.net ja Imperiumi.net -verkkojulkaisut antoivat Songs of the Great Beastille täydet pisteet. Se oli myös Imperiumin viikon levynä. Lisäksi ulkomaalaiset mediat, kuten ranskalainen Progcritique, antoivat hyviä arvioita. Soundi-lehden kriitikko Timo Isoaho valitsi Songs of the Great Beastin peräti vuoden levykseen. Mukaan mahtui myös vaatimattomampia arvioita. Yhtye keikkaili levyn tiimoilta oululaisten ravintoloiden lisäksi muun muassa Qstockissa, Kaustisen kansanmusiikkifestivaaleilla, Maakisessa Martinniemessä, Siilifolkissa, Uleåborg Festival Of Psychedeliassa, Kempeleen ja Oulun taiteiden yössä, Turun Unta.Kauan -festivaaleilla ja Kuopion Ottopoika- ravintolassa Jess and the Ancient Onesin kanssa. The Aeon oli mukana Suuren Pedon! itsenäisissä jatko-osissa Noitavasara! vuonna 2018 ja Valonkantaja! vuonna 2020. Lisäksi yhtye esiintyi muun muassa liettualaisilla Kilkim Žaibu -festivaaleilla kesällä 2018. The Aeonilta ilmestyi vuonna 2022 toinen albumi, The Baphomet Dream italialaisen Black Widow Recordsin alla. == Jäsenet == * Anna-Kaisa Kettunen – laulu * Antti Saarilampi – sähköbasso * Mau Järvinen – viulu, kellopeli, yaybahar * Lauri Sallamo – lyömäsoittimet, darbuka * Aimo Huikka – mandoliini, saz * Matias Tapaninen – kitara === Entiset jäsenet === * Jesse Heikkinen – kitara (2015–2017) * Teijo Klemettilä – harmonikka, sello (2015–2020) == Diskografia == * * == Kiertueet == * Madness & Mystery Tour 2017 == Lähteet == Luokka:Suomalaiset folkyhtyeet Luokka:Suomalaiset progressiivisen rockin yhtyeet
Kuwaitin kansalliskirjasto

Kuwaitinn kansalliskirjasto (, ) on virallisesti vuonna 1994 perustettu Kuwaitin pääkaupungissa Kuwaitissa toimiva kansalliskirjasto. Kansalliskirjastoa edelsi on julkisen kirjastotoiminnan arvostuksen ja suosion kehitys Kuwaitissa. Ensimmäinen julkinen kirjasto perustettiin hyväntekeväisyysjärjestön voimin vuonna 1913. Maan eliitti ja älymystö vaati jo 1923 kansalliskirjaston muodostamista arvokkaisen kirjojen, käsikirjoitusten ja sarjajulkaisujen säilyttämiseksi. Vuonna 1937 suosiota saavuttanut kirjasto vaihtoi nimekseen Julkisen informaation kirjasto (Library of Public Information). Vuonna 1979 vastuu kirjastosta siirtyi kansalliselle kulttuurin, taiteen ja tieteen neuvostolle; kirjasto nimettiin Valtion keskuskirjastoksi (Central Library of the State). Kuwaitin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 95,7 prosenttia (vuonna 2015). ==Lähteet== Luokka:Kuwait (kaupunki) Luokka:Kansalliskirjastot Luokka:Aasian kirjastot
Ebba Haslund

Ebba Margareta Haslund (12. elokuuta 1917 Seattle, Washington, Yhdysvallat – 10. elokuuta 2009 Oslo, Norja) oli norjalainen kirjailija ja kriitikko. Hän toimi erityisesti naisten aseman edistämiseksi ja oli aktiivinen kirjailijajärjestöissä.Toril Brekke, Ebba Haslund, Norsk biografisk leksikon 13.7.2009, viitattu 6.1.2018 Haslundin isä oli Yhdysvaltain kansalaisuuden saanut norjalainen, äiti oli ruotsalainen. Hän oli perheen ainoa lapsi. Hän asui lapsena paljon ulkomailla, ja koulunkäynti oli pätkittäistä. Suoritettuaan examen artium -tutkinnon 1935 hän opiskeli Britanniassa, Saksassa ja Ranskassa. Hän valmistui 1941 maisteriksi Oslon yliopistosta opinnäytteellä, jossa hän käsitteli Rainer Maria Rilken teosta Die Aufzeichnungen des Malte Laurids Brigge. Haslund oli yhteiskuntakriitikko, jonka painopiste oli naisten asema.Ebba Haslund, Store norske leksikon, viitattu 6.1.2018 Hän oli poliittisesti ajoittain vasemmalle kallistuva porvari ja istui jonkin aikaa Høyren Stortinget-edustajana. Haslundin sota- aiheinen esikoisteos Også vi ilmestyi 1945. Hän julkaisi useita teoksia, ennen kuin varsinainen läpimurto tapahtui 1951 teoksen Middag hos Molla ansiosta. Samoin oli menestys 1954 ilmestynyt Elokuussa (Krise i august), joka on ainoa hänen suomennettu teoksensa. Se on avioliittokuvaus, jota markkinoitiin naisen marttyyriaseman kuvauksena, mitä hän ihmetteli ja otti esille myöhemmän painoksen alkusanoissa 1982. Hän hämmästyi myös kriitikoiden käsitystä siitä, että kirjassa olisi onnellinen loppu, sillä onnellinen se oli ainoastaan miehen kannalta. Romaanien lisäksi Haslund kirjoitti novellikokoelmia, lasten- ja nuortenkirjoja, esseekokoelmia sekä kolme muistelmateosta. Lisäksi hän kirjoitti näytelmiä ja kuunnelmia niin lapsille kuin aikuisillekin. Hän sai 1956 palkinnon lastenkuunnelmasta Kjære Nils. Haslund toimi Aftenpostenin kirjallisuusarvostelijana 1970–1990. Aktiivisena järjestöihmisenä hän oli Ungdomslitteraturens forfatterlagin puheenjohtaja 1965–1970 ja Den Norske Forfatterforeningin puheenjohtaja 1971–1975. Hän oli aikakauskirja Ordetin päätoimittaja 1966–1968. Haslund oli vuodesta 1940 naimisissa johtaja Sverre Fjeld Halvorsenin (1910–2005) kanssa. == Suomennetut teokset == * Elokuussa (Krise i august), suom. Kyllikki Villa. Otava, 1956 == Palkinnot ja tunnustukset == * palkinto lastenkirjasta Kjære Nils 1956 * Kultur- og kirkedepartementets pris for barne- og ungdomslitteratur teoksestaan Barskinger på Brånåsen 1960 * Bokhandlerprisen teoksesta Det trange hjerte 1966 * Riksmålsprisen teoksesta Syndebukkens krets 1968 ==Lähteet== == Aiheesta muualla == Luokka:Norjalaiset kirjailijat Luokka:Vuonna 1917 syntyneet Luokka: Vuonna 2009 kuolleet
Tonttu Toljanterin Tonttu-TV

Tonttu Toljanterin Tonttu-TV on Yle TV2:n tuottama suomalainen joulukalenterisarja vuodelta 2003, jota esitettiin 1. joulukuuta 2003 – 24. joulukuuta 2003. Ohjelman nimikkohenkilöä Tonttu Toljanteria näyttelee Kunto Ojansivu. Sarja julkaistiin DVD:nä 18. lokakuuta 2019. Sarjan jälkeen oli neljän vuoden tauko, mutta Yle TV2 esitti Tonttu Toljanterin joulupulma vuoden 1998 kalenterin uusintana 1.12 –24.12.2004 ja Vuoden 1999 Tonttu Toljanterin tarinoita 23.12.2005 –6.1.2006 sekä vuoden 2000 Tonttu Toljanteri: Tonttulan elämää 6.12.2006 –2.1.2007. Sarja julkaistiin Yle Areenaan vuodeksi joulukuussa 2023. Hilda Häkkyrän viimeinen esiintyminen oli jaksossa Talvisia mietteitä (10.12.2003). Tietokonepäätteen viimeinen esiintyminen oli jaksossa Väärä päivitys (21.12.2003). == Juoni == Amerikan-tonttu Hilda Häkkyrä valittaa, että lapset villiintyvät Tonttu-TV:n lelumainoksista. Joulupukki aloittaa uuden ohjelman, jonka tähdeksi Tonttu Toljanteri pestataan. Hänen pitää viihdyttää lapsia, mutta sanaa "joulu" ei saa mainita. "Antaa joulun tulla sydämiimme pikkuhiljaa, päivä päivältä ja yö yöltä. Mitä sitä heti ahnehtimaan", kuuluu Joulupukin ohje. == Näyttelijät == == Jaksot == Jakso Nimi Ensiesitys 1\. Odottavan aika on pitkä 1.12.2003 2\. Ronkeli Kultakutri 2.12.2003 3\. Raporttia rapsahtaa 3.12.2003 4\. Viisisataavuotistarkastus 4.12.2003 5\. Toljanterin ennustuksia 5.12.2003 6\. Rytmikästä itsenäisyyspäivää 6.12.2003 7\. Pimeänpeikko 7.12.2003 8\. Tonttulan tietovisa 8.12.2003 9\. Toljanteri pannukakun vartijana 9.12.2003 10\. Talvisia mietteitä 10.12.2003 11\. Ystävä ansassa 11.12.2003 12\. Tekevälle sattuu 12.12.2003 13\. Odotuksen ilo 13.12.2003 14\. Toljanteri pipperskakun leipojana 14.12.2003 15\. Tonttupolkkaa ja valkoisia valheita 15.12.2003 16\. Joulurauhaa 16.12.2003 17\. Karhu nukkuu 17.12.2003 18\. Joulunkello 18.12.2003 19\. Piilokamera 19.12.2003 20\. Toljanteri räätälimestarina 20.12.2003 21\. Väärä päivitys 21.12.2003 22\. Ruokahaluton susihukka 22.12.2003 23\. Joulunhenki 23.12.2003 24\. Pukki ovelle kolkuttaa 24.12.2003 ==Lähteet== Luokka:2000-vuosikymmenen suomalaiset lastenohjelmat Tonttu-TV
Michael Wolff

Michael Wolff on yhdysvaltalainen kolumnisti ja tietokirjailija. Hän on toiminut New York Magazine ja Vanity Fair -lehtien mediakolumnistina ja kirjoittanut kirjoja, esimerkiksi Rupert Murdochin elämäkerran ja Donald Trumpin valtaannousua ja ensimmäistä virkavuotta esittelevän kirjan Fire and Fury. Wolffin media-aiheinen kolumni ilmestyi New Yorkissa joka viikko vuodesta 1998 vuoteen 2004, jolloin hän siirtyi Vanity Fairiin. Hän ei ollut kriitikko eikä reportteri vaan keskittyi media-alan vallanpitäjien henkilökuviin. Hän on saanut National Magazine Awardin 2002 ja 2004. Kohukirjan Fire and Fury ilmestyessä tammikuussa 2018 Wolff oli 64-vuotias. Hän kertoi kirjan perustuvan yli 200 haastatteluun puolentoista vuoden aikana. Osa kirjaan haastatelluista henkilöistä on syyttänyt häntä vääristelystä ja vaitiolovelvollisuuden rikkomisesta, toisaalta Wolffin tarjoamille päivällisille osallistunut vieras on vahvistanut kirjassa raportoituja keskusteluja. == Lähteet == Luokka:Yhdysvaltalaiset toimittajat Luokka:Yhdysvaltalaiset tietokirjailijat Luokka:Vuonna 1953 syntyneet Luokka:Elävät henkilöt
Tuuli auringosta

Tuuli auringosta on kokoelma Arthur C. Clarken novelleja. Teoksen suomentaja on Ilkka Äärelä ja sen on toimittanut Juhani Hinkkanen. ==Englanninkieliset alkuteokset== * Expedition to Earth, 1953 * Reach for Tomorrow, 1956 * Report on Planet Three and Other Speculations, 1972 * The Other Side of the Sky, 1958 * The Wind from the Sun: Stories of the Space Age, 1972 * Voices from the Sky: Previews of the Coming Space Age, 1965 Luokka:Vuoden 1996 kirjat Luokka:Arthur C. Clarken teokset
Total Energy

Total Energy on muistomerkki, jolla kunnioitetaan Vihdin Nummelan lentokentältä viimeiselle lennolleen lähteneiden muistoa.Nummelan lentokentän muistomerkki, Kansalaismuisti Muistomerkin on suunnitellut ja toteuttanut Veijo Aulio, ja se valmistui vuonna 2011. Muistomerkki esittää nousuun lähtevää lentokonetta. Muistomerkin jalustassa on niiden nimet, joiden muistoksi muistomerkki on pystytetty. Jatkosodan hyökkäysvaiheessa 1941 kentältä lähteneistä kaatui seitsemän lentäjää. Heidän nimiensä lisäksi nimilaatassa on myöhemmin surmansa saaneiden nimet. Kentän toisella puolella, lähellä valtatietä 25, on 1. elokuuta 1941 tapahtuneen pommikoneturman muistokivi.Nummelan lentokentän vaiheet. Kansalaismuisti, viitattu 26.5.2018 ==Lähteet== ==Aiheesta muualla== *Total Energy. Vihdin muistomerkit Luokka:Suomen patsaat ja veistokset Luokka:Vihdin rakennukset ja rakennelmat Luokka:Vihdin kulttuuri Luokka:Nummela
Veli Pekka Valtonen

Veli Pekka Valtonen (s. 14. toukokuuta 1954 Vihti) on suomalainen insinööriprikaatikenraali, evp. Valtonen syntyi agrologi Matti Valtosen ja verovirkailija Eila Kandolinin perheeseen. Hänen puolisonsa vuodesta 1980 on MMM Anne Lintunen. Valtonen valmistui diplomi-insinööriksi Teknillisestä korkeakoulusta 1980 ja on suorittanut DESS-jatkotutkinnon Pariisin yliopistossa 1996. Hän työskenteli Topografikunnan teknisen toimiston päällikkönä 1982–1988, mittausosaston johtajana 1988–1990 ja ilmakuvaosaston johtajana 1990–2000. Pääesikunnan materiaaliosaston TK-sektorin johtaja Valtonen oli 2000–2001 ja materiaaliosaston apulaispäällikkö 2007. Sotavarustepäälliköksi hänet nimitettiin vuonna 2008. Puolustusvoimien pääinsinöörin virkaa Valtonen hoiti marraskuusta 2012 toukokuun 2014 loppuun.Veli Pekka Valtosesta puolustusvoimien pääinsinööri. Puolustusministeriö, 1.11.2011. Hänen seuraajansa sotavarustepäällikkönä ja puolustusvoimien pääinsinöörinä on insinööriprikaatikenraali Kari Renko.Renko, Kari Juhani, insinööriprikaatikenraali. Puolustusvoimat. (Viitattu 6.1.2018) Valtonen ylennettiin insinööriluutnantiksi 1983, insinööriyliluutnantiksi 1984, insinöörikapteeniksi 1985, insinöörimajuriksi 1989, insinöörieverstilutnantiksi 1995, insinöörieverstiksi 2001 ja insinööriprikaatikenraaliksi 2008. ==Lähteet== Luokka:Suomalaiset kenraalit Luokka:Suomalaiset insinöörit Luokka:Vuonna 1954 syntyneet Luokka:Elävät henkilöt
Sykloni Dineo

Sykloni Dineo oli eteläisen pallonpuoliskon 2016–2017 syklonikauden viides trooppinen sykloni, jonka seurauksena Mosambikissa joutui 130 000 kodittomaksi. Se aiheutti kovia sateita Limpopon provinssissa, Mpumalangassa, Botswanassa ja Zimbabwessa. == Lähteet == Dineo Luokka:Vuoden 2017 luonnonmullistukset
Entropia (täsmennyssivu)

Entropia voi tarkoittaa: * entropia, fysiikan ja informaatioteorian suure * Entropia Universe, massiivinen monen pelaajan verkkouniversumi * Entropia, yhdysvaltalainen ohjelmistoyritys (1997–2004) * Entropia, Lauri Porran albumi (2018) * Entropia, Pain of Salvationin albumi (1997) * Entropy, elektronisen musiikin kulttuuriyhdistys (1993-)
Ugo Ehiogu

Ugochuku “Ugo“ Ehiogu (3. marraskuuta 1972 Lontoo, Englanti – 21. huhtikuuta 2017) oli englantilainen jalkapalloilija, pelipaikaltaan keskuspuolustaja.Ugo Ehiogu National Football Teams -sivustolla Ehiogu pelasi Englannin Valioliigassa 14 peräkkäistä kautta vuosina 1991–2006. Hän pelasi yhteensä 363 Valioliigan ottelua ja teki niissä 19 maalia edustaen Aston Villaa ja Middlesbroughia. Ehiogu pelasi urallaan myös 34 ottelua Englannin toiseksi korkeimmalla sarjatasolla edustaen West Bromwich Albionia, Leeds Unitedia ja Sheffield Unitedia sekä yhdeksän ottelua Skotlannin Valioliigassa edustaen Rangersia. Englannin maajoukkueessa Ehiogu pelasi vuosina 1996–2002 neljä ottelua, joissa hän teki yhden maalin. Kesästä 2014 kuolemaansa saakka Ehiogu toimi Tottenham Hotspurin alle 21-vuotiaiden joukkueen päävalmentajana.Ugo Ehiogu Transfermarkt-sivustolla Ehiogu kuoli sydänkohtaukseen huhtikuussa 2017. == Lähteet == Luokka:Englantilaiset jalkapalloilijat Luokka:Vuonna 1972 syntyneet Luokka:Vuonna 2017 kuolleet
Entropia (Lauri Porran albumi)

Entropia on Lauri Porran neljäs studioalbumi, joka julkaistiin 10. tammikuuta 2018. Kaikki sävellykset ovat Lauri Porran säveltämiä. == Kappaleet == # #Domino Suite (Aki Rissanen, Lahti Symphony Orchestra & Jaakko Kuusisto) ## ## ## #Concerto for Electric Bass ”Entropia” ## ## ## ## # == Muusikot == * Paperi T – laulu * Joonas Riippa – rummut * Aki Rissanen – piano * Lauri Porra – sähköbasso * Sinfonia Lahti * Jaakko Kuusisto – kapellimestari == Arvostelut == * Imperiumi: 8/10Porra, Lauri - Entropia Viitattu 1.12.2022. * Soundi: Levyarvio: Lauri Porra teki sävellyksen täydelle orkesterille ja räppärille – lopputulos jää soimaan soittimeen repeatilla Viitattu 1.12.2022. == Lähteet == Luokka:Vuoden 2018 albumit Luokka:Suomalaiset jazzalbumit
A-traktori

A-traktori on Ruotsissa käytetty hitaasti liikkuva moottoriajoneuvotyyppi, joka muistuttaa EPA-traktoria. Se on rakenteellisesti kaksipaikkainen, vähintään 2 000 kiloa painava ajoneuvo, jonka tavaratila on avoin, ja ajoneuvossa on peräkoukku. Suurin rakenteellinen nopeus on 30 km/h, joka on myös A-traktorien nopeusrajoitus. A-traktorin perään kiinnitetään hitaasta ajoneuvosta kertova kolmio. A-traktoreita rakennetaan henkilöautoista lyhentämällä kattoa ja muokkaamalla vaihteistoa. == Lähteet == Luokka:Autotraktorit
Risto Väätänen

Risto Juhani Väätänen (s. 19. heinäkuuta 1945 Kuopio) on palkittu suomalainen teollinen muotoilija. Risto Väätänen syntyi komisario Simo Väätäsen ja Orvokki Rönkön perheeseen. Väätänen tuli ylioppilaaksi 1967 ja valmistui teolliseksi muotoilijaksi Taideteollisesta oppilaitoksesta 1971. Hän toimi Wärtsilän palveluksessa Kaj Franckin assistenttina 1972–1974 ja teollisena muotoilijana yhtiön tutkimuskeskuksessa 1974–1976 ja Järvenpään tehtailla 1976–1979. Oy GM Printing Systems Ab:n palveluksessa Väätänen toimi 1979–1983, muotoilupäällikkönä Valmetin Valmet Paperikoneet -yhtiössä 1997–1998 ja Metsossa 1998–2003 ja sitten Metso Paper -yhtiössä muotoilujohtajana 2007–2009. Vuoden teolliseksi muotoilijaksi Väätänen valittiin 1999, Kaj Franck -muotoilupalkinto hänelle myönnettiin 2003. Teollisuustaiteen Liitto Ornamon hallituksen jäsenenä toiminut Väätänen on yhdistyksen kunniajäsen.Ornamon kunniajäsenet. Ornamo, viitattu 6.1.2018 == Lähteet == ==Aiheesta muualla== * Risto Väätänen. Raskaan teollisuuden muotoilun uranuurtaja. Luokka: Suomalaiset muotoilijat Luokka:Vuonna 1945 syntyneet Luokka:Elävät henkilöt
Throne of Elves

Throne of Elves () on vuonna 2016 ensi-iltansa saanut kiinalainen animaatioelokuva, jonka on ohjannut Yuefeng Song. Se on jatko-osa vuonna 2014 julkaistulle Dragon Nest: Warriors' Dawn -elokuvalle. == Ääninäyttelijät == Alkuperäisiä ääninäyttelijöitä ovat muun muassa Zi Wang, Dian Tao, Guanlin Ji ja Canary Wong. === Englanninkielinen versio === == Lähteet == == Aiheesta muualla == * Luokka:Vuoden 2016 elokuvat Luokka:Animaatioelokuvat Luokka:Fantasiaseikkailuelokuvat Luokka:Kiinalaiset elokuvat
Renaissance in Extremis

__NOTOC__ Renaissance in Extremis on Akercocken kuudes studioalbumi, joka julkaistiin 25. elokuuta 2007. Se on yhtyeen ensimmäinen sitten vuoden 2007 julkaistun albumin Antichrist, minkä jälkeen yhtye hajosi vuonna 2012. Yhtye ilmoitti paluustaan vuonna 2016 sekä uuden albumin työstämisestä kesäkuussa 2017. Albumi on edeltäjiään vähemmän satanistinen, eikä sisällä yhtä runsaasti black metal -elementtejä. == Vastaanotto == Angry Metal Guy Metal Injection 9.5/10 PopMatters Albumi sai erinomaisen vastaanoton. Angry Metal Guyn Akerblogger sanoi odottaneensa albumin olevan mahdollisimman hävytön ja luova, joka piti lopulta paikkansa, ja sanoi yhtyeen löytäneen tavaramerkkisoundinsa. Metal Injectionin Tyler Hersko piti albumia merkkipaaluna sekä parhaana death metal -albumina viiteen vuoteen, ja sanoi epätasapainoisten ja ylipitkien kappaleiden loistavan poissaolollaan. PopMattersin arvioija sanoi yhtyeen palaavan brutaaliudessa ja raskaudessa juurilleen, ja piti albumia yhtyeen monipuolisimpana ja teknisimpänä tuotoksena, ja nosti jalustalle erityisesti David Grayn rumputyöskentelyn. == Kappaleet == # # # # # # # # # == Kokoonpano == * Jason Mendonça – laulu, kitara * Paul Scanlan – kitara * Nathanael Underwood – basso * David Gray – rummut * Sam Loynes – kosketinsoitin, samplet == Lähteet == == Aiheesta muualla == * * Luokka:Vuoden 2017 albumit Luokka:Akercocken albumit
Mirkka Paajanen

Mirkka Paajanen (s. 1982) on helsinkiläinen laulaja, muusikko, säveltäjä ja sanoittaja. Paajanen on sanoittanut kappaleita muun muassa Samuli Edelmannille, Katri Helenalle, Suvi Teräsniskalle, Club for Fivelle ja Rajattomalle. Lisäksi Paajanen on tehnyt lukemattomia levytyksiä Suomen eturivin artistien kanssa. Alun perin Paajanen tuli tunnetuksi gospel-musiikin genrestä ja Ylen 2010-luvun alkupuolen tv-ohjelmasta Nojatuolikirkko. Paajanen on esittänyt vuosia Samuli Edelmannin kanssa virsiä ympäri Suomen. Paajanen siirtyi soolouralle vuonna 2017, jolloin hän julkaisi soololevyn Että muistaisit saman ja esitti Kuiskaus-levyn nimikkokappaleen. Soolouran ohella Paajanen toimii biisinkirjoituksen opettajana. ==Sooloalbumit== * Että muistaisit saman (2017) * Kauneus (2018) ==Lähteet== == Aiheesta muualla == * Musiikkiuutiset: Huikea lauluntekijänä ja -tulkitsija Mirkka Paajanen julkaisee viimein debyyttialbuminsa 22.3.2017. SmackTheJack * Mirkka Paajasen kotisivut Luokka: Suomalaiset laulajat Luokka: Suomalaiset säveltäjät Luokka: Suomalaiset sanoittajat Luokka:Vuonna 1982 syntyneet Luokka:Elävät henkilöt
Susi (Tuntematon sotilas)

Susi (lempinimi ”Suen Tassu”) on kuvitteellinen henkilö Väinö Linnan romaanissa Tuntematon sotilas. Hän on kannakselainen sotamies, Antero Rokan naapuri ja hänen "pakkiparinsa". Hän on hiljainen sotamies, joka yleensä jää kovaäänisen Rokan varjoon. Susi pyrkii olemaan aina samaa mieltä Rokan kanssa ja viihtyy parhaiten tämän seurassa. Hän haavoittuu kesällä 1944 samassa taistelussa kuin Rokka. Rokka pelastaa Suden, sillä hän kantaa haavoittuneen Suden joen yli vihollisen hyökkäyksen keskellä. Vuoden 1955 elokuvassa Tuntematon sotilas Suden näyttelijänä oli Kale Teuronen, vuoden 1985 elokuvassa Tuntematon sotilas Seppo Juusonen ja vuoden 2017 elokuvassa Tuntematon sotilas Arttu Kapulainen. Luokka:Tuntematon sotilas -romaanin henkilöhahmot
Haltijaosake

Haltijaosake tarkoittaa osakekirjaa, jonka pelkkä hallinta riittää osakkeen antamien oikeuksien käyttöön.Taloustiedon taloussanasto, Taloustieto r.y. 1987, ISBN 951-628-145-1. Hakusana haltijaosake. Osakkeen omistaa osakekirjan kulloinenkin haltija. Osakekirjassa ei ole osakkeenomistajan nimeä. Haltijaosakkeen omistajaa voi vaihtaa hetkessä. Yhtiön todellista omistajaa voi olla vaikea osoittaa. Haltijaosakkeita on käytetty laajasti petoksiin ja veronkiertoon. Haltijaosakkeet ovat tavallisia useissa maissa, muun muassa Alankomaissa, Ranskassa ja Saksassa. Suomalaiset osakeyhtiöt eivät enää voi laskea liikkeelle haltijaosakkeita. Uusien haltijaosakkeiden liikkeelle lasku kiellettiin vuoden 1980 alusta. Vanhat haltijaosakkeet kuitenkin säilyttivät arvonsa. Käytännössä haltijaosakkeet olivat sitä ennenkin harvinaisia. == Katso myös == * Nimiosake == Lähteet == Luokka:Osakeyhtiöt
Hannu Lehtonen

Hannu Lehtonen (s. 19. helmikuuta 1963 Kalvola) on suomalainen laulaja ja saksofonisti, joka on esiintynyt useiden suomalaisten sinfoniaorkestereiden solistina sekä saavuttanut palkintoja laulukilpailuissa niin kevyen kuin klassisenkin musiikin alalla. Lehtonen on suorittanut saksofoninsoiton diplomityön Sibelius-Akatemiassa täydentänyt opintojaan useilla mestarikursseilla sekä kotimaassa että ulkomailla. Lehtonen on myös vuoden 1992 Seinäjoen Tangomarkkinoiden tangoprinssi. ==Lähteet== Luokka:Suomalaiset laulajat Luokka:Suomalaiset saksofonistit Luokka:Suomalaiset baritonit Luokka:Suomalaiset muusikot Luokka:Elävät henkilöt Luokka:Vuonna 1963 syntyneet
Philipp Jenninger

Philipp Jenninger (10. kesäkuuta 1932 – 4. tammikuuta 2018) oli saksalainen CDU:n poliitikko, joka toimi Saksan liittopäivien puhemiehenä 5. marraskuuta 1984 – 11. marraskuuta 1988. Hän oli myös Saksan liittopäivien jäsen (1969–1990). Jenninger muistetaan parhaiten kristalliyön tapahtumien 50–vuotismuistotilaisuudessa pitämästään puheesta, jonka tulkittiin sisältävän viittauksia kansallissosialismiin ja johti skandaaliin sekä hänen irtisanoutumiseensa puhemiehen tehtävästä marraskuussa 1988. Jenninger on palkittu Italian Ordine al Merito della Repubblica Italianan ja Saksan Bundesverdienstorden der Bundesrepublik Deutschlandin myöntämillä suurristin ansiomerkeillä. ==Lähteet== == Aiheesta muualla == Luokka:Saksalaiset kristillisdemokraattiset poliitikot Luokka:Saksan liittopäivien puhemiehet Luokka:Vuonna 1932 syntyneet Luokka:Vuonna 2018 kuolleet
Nimiosake

Nimiosake eli nimennäisosake tarkoittaa osakekirjaa, joka on asetettu nimetylle henkilölleTaloustiedon taloussanasto, Taloustieto r.y. 1987, ISBN 951-628-145-1. Hakusana nimiosake. eli yhtiön osakasluetteloon merkitylle osakkeenomistajalle. Suomen osakeyhtiölain mukaan osake on nykyisin asetettava nimetylle henkilölle. Näin on ollut vuodesta 1980.Taloustiedon taloussanasto, Taloustieto r.y. 1987, ISBN 951-628-145-1. Hakusana haltijaosake. Ulkomailla käytetään sekä nimiosakkeita että haltijaosakkeita. Osakekirjalla olevasta nimestä huolimatta nimiosakkeen voi siirtää eteenpäin toiselle henkilölle tekemällä osakekirjaan siirtomerkinnän ja ilmoittamalla siirron osakasluetteloon. == Katso myös == * Haltijaosake == Lähteet == Luokka:Osakeyhtiöt
Nimelliskorko

Nimelliskorko tarkoittaa korkoa, josta ei ole poistettu inflaation tai deflaation vaikutusta.Taloustiedon taloussanasto, Taloustieto r.y. 1987, ISBN 951-628-145-1. Hakusana nimelliskorko. Nimelliskorko on se korko, joka on merkitty esimerkiksi talletus- tai lainasopimukseen. Kun nimelliskorosta vähennetään inflaatio, saadaan reaalikorko. Inflaation vallitessa rahan arvo heikkenee, jolloin reaalikorko on aina pienempi kuin nimelliskorko. Velkakirjan nimelliskorkoa sanotaan myös kuponkikoroksi. == Katso myös == * Efektiivinen korko *Kuponkikorko * Nimellistuotto * Reaalikorko * Todellinen vuosikorko == Lähteet == Luokka:Taloustieteen käsitteet Luokka:Korko
Castle Hill (Bronx)

pienoiskuva|Section 8 -asutusta Castle Hillissä. Castle Hill on asuinalue New Yorkin Bronxin koillispuolella.Sara L. Hill (2007): Afterschool Matters: Creative Programs That Connect Youth Development and Student Achievement. Alueen asuntokanta koostuu pääosin vuokra-asunnoista. == Väestö == Castle Hillin väestöstä suuri osa on latinoja ja afroamerikkalaisia, mutta alueella on myös paljon aasialaisia sekä valkoihoisia. Valkoisten osuus väestöstä on kasvanut huomattavasti 2000-luvulla. Alueella on myös paljon maahanmuuttajia. == Rikollisuus == Castle Hill on kärsinyt huonosta maineesta ja alueella on ollut paljon rikollisuutta. 1990-luvulta lähtien rikollisuus on kuitenkin vähentynyt merkittävästi ja alue on rauhoittunut. == Lähteet == Luokka:Bronx Luokka:Asuinalueet
Liikkumisen apuvälineet

Yleisiä liikkumisen apuvälineitä ovat manuaalinen pyörätuoli, sähköpyörätuoli, rollaattori, kainalo- ja kyynärsauvat, kävelykeppi ja eksoskeleton eli moottoroitu ulkoinen tukiranka. Niitä käytetään tapaturman jälkeen tai sairauden takia. Vanhukset, joiden fyysinen toimintakyky on huomattavasti alentunut, turvautuvat myös liikkumisen apuvälineisiin. Apuvälineiden tarkoituksena on mahdollistaa sujuvampi liikkuminen ja toiminta. Apuvälineen käyttöaika riippuu käyttäjän toiminnanvajauksen laadusta. Käyttäjät, joilla on pitkäaikainen, parantumaton vaiva tai pysyvä liikuntavamma, voivat joutua hyödyntämään apuvälineitä koko eliniäin. Vammaisurheilulajeissa, kuten pyörätuolikelaus, pyörätuolikoripallo ja pyörätuolirugby, käytetään kevytrakenteisia, kuhunkin lajiin soveltuvia pyörätuoleja. Apuvälineteknikko vastaa apuvälineiden hankinnasta, huollosta ja tarvittaessa käytön opastamisesta. Apuvälineen tarvitsijan fysioterapeutti voi ottaa kantaa, kun kuntoutujalle tehdään uutta hankintaa tai hänen vanhoja apuvälineitään korjataan tai muunnetaan sopivammiksi. * Luokka:Vammaisuus
Irmeli Kaunisto

Kirsti Irmeli Kaunisto (o.s. Pinomäki, s. 1950) on suomalainen taidemaalari. Kaunisto tunnetaan palettiveitsellä tehdyistä maalauksistaan. Hän aloitti kuitenkin akvarellistina. Kaunisto opiskeli Oriveden Opistossa Nándor Mikolan johdolla sekä Kankaanpään taidekoulussa Liisa Juhantalon ja Kauko Räikkeen johdolla vuodesta 1968 vuoteen 1970. Hänet on palkittu taiteellisesta työstään sekä Suomessa että Ranskassa. Kaunisto valmistui kuvaamataidon ohjaajaksi vuonna 1970. Samana vuonna hän sai 3. palkinnon Osuuspankin kansallisessa setelinsuunnittelukilpailussa. Kaunisto voitti Ylöjärven seurakuntakeskuksen alttarityön suunnittelukilpailun vuonna 1981. Hänen töitään on esillä julkisissa tiloissa, kuten Ylöjärven kaupungintalossa ja Aito Säästöpankin Kauppakadun-konttorissa Tampereella. Kaunisto asuu Ylöjärvellä ja maalaa Ranskan Aveyronissa. Hänen puolisonsa on laulaja Pasi Kaunisto. == Lähteet == == Aiheesta muualla == * http://www.kansanraamattuseura.fi/files/792/Pasi_Kaunisto_Ekaluokkalaisen_ihastus_kypsyi_suureksi_rakkaudeksi.pdf Luokka:Suomalaiset taidemaalarit Luokka:Vuonna 1950 syntyneet Luokka:Elävät henkilöt
Stephen Portman

Stephen Ivan Portman (s. 1. tammikuuta 1935 Mount Vernon, New York, Yhdysvallat) on yhdysvaltalainen kapellimestari ja pianisti, joka opiskeli ja työskenteli Suomessa 1960–1970-luvulla. Portman opiskeli pianonsoittoa Roomassa Santa Cecilian akatemiassa 1956–1957 ja New Yorkissa Juilliardin musiikkikoulussa 1957–1959 sekä orkesterinjohtoa Mannesin konservatoriossa. Sibelius-Akatemiassa hän opiskeli vuosina 1962–1964 orkesterinjohtoa Jussi Jalaksen johdolla ja kuoronjohtoa Harald Andersénin johdolla.Työskenneltyään Hämeenlinnassa ja Jyväskylässä hän toimi Suomen Kansallisoopperan kapellimestarina 1969–1970 ja Oulun kaupunginorkesterin kapellimestarina 1969–1974. Sen jälkeen hän siirtyi Göteborgiin ja Clevelandiin. Portman avioitui 1960-luvulla suomalaisen hammaslääkärin Marja-Leena Peltosen (1938–2023) kanssa, ja perhe asui Oulussa, Göteborgissa ja Firenzessä. ==Lähteet== * Otavan Iso Musiikkitietosanakirja 4, s. 624–625. Helsinki 1978. ISBN 951-1-04763-9 * Luokka:Yhdysvaltalaiset kapellimestarit Luokka:Yhdysvaltalaiset pianistit Luokka:Vuonna 1935 syntyneet Luokka:Elävät henkilöt